Kogukonnapäev „Avatud aiad – saja kartuli lood“
2025-08-10 - 2025-08-11 | Kambja vald, Tartumaa
10. augustil 2025 avavad valla eri paigus vähemalt 20 koduaeda ja talukohta oma väravad, et kutsuda külastajaid osa saama kohalikust elust, rahvusköökidest, käsitööst ja kultuurilisest mitmekesisusest. Samuti killukesena ka Eesti raamatu 500 sünnipäevast, millele teeme kummarduse läbi ikoonilise raamatusarja „Saja rahva lood“.
Igas osalevas aias tegutseb kohvik, mis tutvustab mõne rahvuse toidukultuuri ning pakutakse rahvusele iseloomulikku toitu.
Kõik aiad valmistavad ühe võistlusroa kartulist, mis peab olema kasvatatud Kambja valla mullal. Seda pakutakse tasuta külastajatele maitsemiseks ja hindamiseks ning päeva lõpuks selgub rahva lemmik.
Registreeri oma aed hiljemalt 15. juuliks!
REGISTREERIN
Rohkem teavet: kambja.ee/kogukonnapaev

Rukkipäev
2025-08-10 11:00 - 15:00 (Europe/Tallinn) | Põllumajandusmuuseumi Leivatare, Muuseumi tn 2/6, Ülenurme, Kambja vald, Tartumaa, 61714
Rukkipäev kutsub taas avastama leiva teekonda põllult lauale.
Mida oodata on?
Näituse tutvustus: Rukkikrahv Berg 180 ja Sangaste Rukis 150
Ehtsad eesti talutööd: rehepeks masinaga ja koodiga
Töötoad leiva teemal
Aiamaa tutvustus aednikuga
Leivakohvik Leivatares
Tegevusi veel aiamaal ja Peedist Pesumasina näitusel.
Muidugi tõuseb ka Leivatares meeli hõrgutav leivalõhn. Oodatud on kõik vaatama, proovima ja maitsma!
Sissepääs muuseumipiletiga.
Sündmus on osa Tartumaa toidupiirkond 2025 programmist.

Terminaator
2025-08-13 19:00 | Kiivitaja talu, Kiivitaja talu, Kullaga küla, Kambja vald, Tartumaa, 62009, Eesti
Rokkbändi Terminaator tavaks saanud suvekontsert Pangodis toimub sel aastal lausa kümnendat korda ning jutud käivad, et see on paljude poolt kaua oodatud igasuvine muusikaelamus! Kiivitaja talus toimuvad kontserdid pakuvad rõõmu nii esinejatele kui publikule ning 13. augusti õhtul saab seal nautida Terminaatori parimaid hitte, lisaks tulevad esitusele ka mõned palad, mida väga tihti nende kontsertidel ei kuule.
Enam ei pea ootama, nüüd on võimalus endale piletiga see suurepärane kontserdiõhtu Terminaatori lauludega kindlustada!
Pääsmed
Tavapilet 38 €
Pensionär 36 €
Kohapeal on pilet kallim.
Vabad istekohad
Sissepääs tund enne algust.
Korraldaja jätab endale õiguse teha kavas muudatusi ning muuta hindu ette teatamata.
Grupisoodustuste ja arvega tasumise soovi korral võtta ühendust: lauri@kontsert.ee
Ostan pileti

Peedist Pesumasin suvesimman
2025-08-15 18:30 - 23:00 | MUHK – Maaelu uudishimukeskus / Eesti Põllumajandusmuuseum, Pargi 4, Ülenurme alevik, Kambja vald, Tartumaa, 61714
Üks korralik suvepidu on ikka eestlaste suve juurde kuulunud. Nõukaaegsest isetegemisest ja leiutamisest pajatav palju populaarsust kogunud Peedist pesumasina näitus on avatud veel viimaseid kuid ja seega on suvepidu just näitusest inspireeritud.
Hoidiste konkurss!
Võta kaasa oma maitsvaim, erilisem või huvitavaim hoidis. Sündmusel valib parima hoidise välja publik ja võitjale ka auhind!
18.00 – Õhtu algab tuuriga näitusel. Algab hoidiste vastuvõtt konkursiks (lõppeb kell 19.00).
19.00 – Nedsaja Küla Bänd kutsub jalga keerutama.
19.30 – Hoidiste konkursi avamine, degusteerimine, ühismängud.
19.40 – Tuur Peedist Pesumasin näitusel.
20.30 – Nedsaja Küla Bänd taas laval.
21.00 – Jätkub hoidiste konkurss ja rahvamängud.
21.30 – Nedsaja Küla Bänd kutsub tantsule.
22.00 – Kuulutatakse välja hoidiste konkursi võitja, ühistegevused.
22.20 – Viimane võimalus Nedsaja Küla Bändi muusikat nautida.
23.00 – Pidu läbi.
Lisaks GAZ 51 sõidud, vankrisõidud ja „Minu Tartumaa vanaema retseptid“ konkursi võiduretseptide esitlemine.
Sissepääs peole 10 eurot.
Pilet osta Fientast või kohapealt …
Tule naudi mõnusat suvepidu!
Sündmus on osa Tartumaa toidupiirkond 2025 programmist.

50. Eesti omavalitsuste suvemängud
2025-08-16 09:30 - 2025-08-17 11:00 | Kambja vald
50. Eesti omavalitsuste suvemängud toimuvad 16.-17. augustil Kambja vallas ja mujal Tartumaal.
Kogu info suvemängudest: 50. Eesti omavalitsuste suvemängud
Ajakava: 50. Eesti omavalitsuste suvemängude ajakava
50. Eesti omavalitsuste suvemängude korraldajad on Eestimaa Spordiliit Jõud, Kambja Vallavalitsus, Kambja Kultuur ja Sport ning Tartumaa Spordiliit koostöös spordialaliitudega.
Suvemängude edukat kordaminekut toetavad Coopi piirkondlikud ühistud.

Külitse külapäev
2025-08-16 15:00 - 20:00 | Külitse Kiigemägi, Kiigemäe, Külitse, Tartumaa, 61702, Eesti
Lastele ja noortele pakub mõnusat tegevust MTÜ Õnnemaa. Kohal on Uustalu miniloomaaed. Laulame „Horoskoobi“ laule ansambliga „Nagu Merelaine“. Õpetust jagab Nõo kodukaitseselts, Tõrvandi vabatahtlik päästekomando. Tantsuks mängib „Tuulest viidud“. Päevajuht on Toomas Lääts. Kuid see ei ole veel kõik.
Üritust korraldab MTÜ Külitse külaselts. Üritust toetab Kambja vald.
Kauplemiseks võta ühendust:klubikuku@gmail.com
Maris Lomp, 521 3492; Kristi Kull, 5384 2739

Balti keti velotuur
2025-08-22 - 2025-08-25 | Kambja vald, Tartumaa
22.–24. augustini toimuv Baltikumi suurim rahvusvaheline jalgrattavõistlus Balti keti velotuur (Baltic Chain Tour (BCT)) toob tippratturid ka Kambja valla teedele. Oodatud on kõik spordisõbrad, et rajal või finišipaikades ratturitele hoogu juurde anda.
22. august: Riia – Valga
Baltic Chain Tour algab! Päeva esimene meeskondlik eraldistart toimub hommikul Riias, kuid õhtul jõuab ratturite grupp üle piiri Eestisse ning finišeerub Valgas.

Start: Bikernieki ringrada, Riia – kell 14.00
Finiš: Valga – kell 18.10–18.30
Finišialas võimalik jälgida võistlust suurelt ekraanilt eestikeelsete kommentaaridega.
Ergutamine: Oodatud on kostüümid, plakatid ja lipud – just nagu suurtel velotuuridel!

Liiklusinfo:
Ratturite ja saateautode kiirus võib olla kuni 50 km/h. Kolonni ees liigub “Warning” pilootauto, lõpus “Broom Wagon” ja politseiauto – enne nende möödumist ei tohi sõitu jätkata. Mõnel lõigul võib puududa teepeenar, seega palume jätta teekate ratturitele vabaks. Kolonnist möödumine ei ole lubatud.
23. august: Tartu – Antsla – Tartu
Teine etapp toob velotuuri Lõuna-Eesti teedele ja mägedele. Rattureid saab ergutada kolmes vahefinišis:

Andre Farm – kell 12.25–12.35 ja uuesti kell 15.10–15.45
Urvaste kirik – kell 14.10–14.35
Finiš: Tartu (Ülenurme alevik) – kell 15.40–16.00

Soovitus: Pane selga midagi värvilist ja vali rajal hea koht lipu või plakatiga – sinu toetus annab ratturitele jõudu!
Finišialas võimalik jälgida võistlust suurelt ekraanilt eestikeelsete kommentaaridega.
Liiklusinfo: Sama, mis 22. augustil.
24. august: Tartu – Kuremaa – Tartu
Suur finaal ja kogu velotuuri lõpplahendus!

Kastre vahefiniš – kell 11.30–11.50
Kuremaa vahefiniš – kell 11.30–11.50
Laiuse vahefiniš – kell 11.40–12.00
Finiš: Tartu (Ülenurme alevik) – kell 13.30–14.00, millele järgneb üldvõitja autasustamine

Soovitus: Tule pere ja sõpradega, vali lemmikkoht rajal ja tee melu, mida ratturid mäletavad!
Finišialas võimalik jälgida võistlust suurelt ekraanilt eestikeelsete kommentaaridega.
Liiklusinfo: Sama, mis varasematel päevadel.
Korraldaja: Baltic Chain Tour
Lisainfo: balticchaintour.com

Kogemuspäev: Maisilabürint
2025-08-28 12:00 - 14:00 | Kambja vald, Tartumaa
MTÜ Õnnemaa ülevallaline koolivaheaja programm vanusele 8-aastased ja vanemad
Tasuta väljasõit Toretalu maisilabürinti
Vajalik eelregistreerimine hiljemalt 26. augustiks või kuni kohti jätkub.
Kõigile registreerunutele saadetakse täpne teave bussipeatuste ja väljumisaegade kohta.
Registreerun
Lisateave:
Kersti Leis
kersti@onnemaa.ee
tel 5331 5342

Muinastulede öö
2025-08-30 17:00 | Unipiha kool, Unipiha algkool, Pangodi küla, Kambja vald, Tartumaa, 62017
Mandoterror
Zerkaļa tuleteater
Laat ja õpitoad
Õteksed
Tuleskulptuur järvel

Pilet 10.-
Lastele TASUTA

Ülenurme sügislaat ja Tõuloom 2025
2025-09-06 11:00 - 16:00 | MUHK – Maaelu uudishimukeskus / Eesti Põllumajandusmuuseum, Pargi 4, Ülenurme alevik, Kambja vald, Tartumaa, 61714
Areenile tulevad Eesti uhkeimad veised, hobused, lambad, vutid, küülikud. Põnevust pakub lammaste käsitsi pügamise demo ning päeva lõpetab areenil kõige lemmikuma looma valimine plaksumeetriga publiku poolt.
Sügislaadal pakuvad kauplejad ehedat käsitööd, maitsvaid talutooteid, istikuid ja põnevaid sügisande.
Sündmusel on lasteala, töötoad, toiduteemalised näitused ja esitlused ning palju muid tegevusi.
Esineb Eesti kirevaim ansambel Nukker Kukeke.
Päeva juhib Artur Raidmets.
Käsitööhoov:
– Õunte näitus ja määramine
– Sepp
– VOCO toiduteemaline töötuba
– Näomaalingud
– Põllumajandusmuuseumi aiamaa saaduste näitus
Pargis:
– Hobutõugude esitlus
– Kepphobuste rada
– Lõuna-Eesti Koertekeskuse koerad ja nõuandenurk loomaomanikele
Tehnikaväljak:
– Põllumajandusmuuseumi linnud kohtumiseks avatud
– Uustalu miniloomade aedik lastele ja ponisõidud
– Alpakad
Pääsmed

Pilet 5 €
Perepilet 12 €

Müügil kohapeal ja veebis
Ostan pileti

Õssu perepäev
2025-09-06 12:00 - 15:00 | Karja tee 36, Õssu küla, Karja tee 36, Õssu
Õssu perepäevale oodatakse kõiki Õssu elanikke ning lisaks ka külalisi lähemalt ja kaugelt. Tule naudi koos lastega mullipidu, külasta kohvikuid ja taaskasutuslette, meisterda, elusta ja naudi päeva!
Päeva sisustavad meeleolukad tegevused pere kõikidele liikmetele.
Õssu kodukohvikud pakuvad maitsvaid hõrgutisi, et külastajad saaksid nautida ka toitu ja jooke, olles samal ajal osa meie toredast kogukonnast!
Tasuta. Laada jaoks võiks kaasas olla sularaha

Elamute renoveerimise koolitus
2025-09-09 17:30 - 20:00 | Kambja kultuurikeskus, Kesk 12, Kambja, Kambja vald, Tartumaa, 62034
Tasuta koolitust viivad läbi Tartu regiooni energiaagentuuri eksperdid ning selle kestuseks on ligikaudu 2,5 tundi.
Koolituse teemad on:
Kortermajade renoveerimine – vajadus, valikud ja rahastamine.
Eramajade renoveerimine – vajadus, valikud ja rahastamine.
Energiasäästumeetmete arutelu – tehnilised ja käitumuslikud energiasäästunipid
Energiamärgis – tähendus ja olulisus.
Registreerige end aegsasti ning näeme koolitusel! Soovi korral saab registreeruda ka kohapeal.
Registreerun koolitusele

Kambja Kooriakadeemia: Poistekooride kontsert
2025-09-12 16:00 - 17:15 | Ülenurme Gümnaasium, Tartu mnt 5, Ülenurme, Kambja vald, Tartumaa, 61714
Poistekooride õppepäev „Rõõmu, rütmi ja rammuga!“
Kell 10 Kambja Kooriakadeemia raames poistekooride õppepäev, kuhu koguneb ligi 140 lauljat Paide Hammebecki põhikoolist, Tartu Hansa koolist, Nõo põhikoolist, Elva gümnaasiumist ning Kambja valla koolidest.
Päev toob kaasa häälerühmade proovid ja ühislaulmised, mida juhendavad Airi Liiva ja Genka. Lisaks toimuvad liikumismängud ja võistlused, mida korraldab klubi Jõusport.
Kontsert
Kell 16 Ülenurme gümnaasiumi õues ühiskontsert, kus noored lauljad esitavad õpitud kavaga avaliku etteaste.
Sissepääs tasuta
Õppepäeva eesmärk on toetada ja väärtustada Eesti poistekooride traditsioone, pakkuda noortele arendavat õpikeskkonda ning tugevdada koorikollektiivide koostööd.
Kambja Kooriakadeemia on 2023. aastal alguse saanud koorimuusika arendusprojekt, mille kaudu viiakse ellu õppepäevi, kontserte ja festivale, et avardada Eesti koorimuusika piire ja pakkuda noortele uusi kogemusi.

Turvaline internetikasutus ja mida lapsevanemana tähele panna
2025-09-16 18:15 - 19:45 | Tõrvandi koolimaja, Ringtee 1a, Tõrvandi
Tänane digimaailm on täis võimalusi… ja riske. Lapsevanemana ei pruugi sa alati teada, mida laps oma telefonis teeb. Millal on tegemist lihtsalt Robloxi mänguga ja millal juba reaalse ohuga? Kas tead, mis on kaheastmeline autentimine (2FA), kes on character.ai ja miks eelistavad lapsed vahel temaga suhtlust pärisinimestele?
Kas Snapchat on ikka koht, kus sisu „kustub“ jäädavalt? Milleks kasutavad animest lummatud lapsed tekikotte? Kes on Andrew Tate või Lil Miquela – ja kas nad üldse on päris?
Kõigil neil küsimustel ja paljudel teistel peatutakse praktilisel loengul, mis on mõeldud lapsevanematele, kes soovivad mõista oma laste igapäevast interneti- ja sotsiaalmeedia kasutust ning osata võimalikke ohte ennetada.
Loengu teemad:

Millised on lapse ja noore jaoks levinumad sotsiaalmeedia ja interneti ohud?
Kuidas neid ohte märgata ja ennetada?
Milliseid sõnumeid, rakendusi või “mänge” lapse telefonis tasub tähele panna?
Millised on märgid, et laps võib olla ohus või juba hätta sattunud?

Loeng on juhitud, kuid aktiivne kaasarääkimine on oodatud. Eesmärk on anda lapsevanemale teadmised ja tööriistad, kuidas olla oma lapsele toetav, ilma liigse kontrolli või hilinenud sekkumiseta.
Koolitaja
Loengu viib läbi Brit Mesipuu, kes on üle 8 aasta pidanud digimaailma ja -turvalisuse teemalisi koolitusi lapsevanematele, õpetajatele ja noortele.
Osalemine
Loeng on tasuta.Paremaks korralduseks palume lisada end osalejate nimekirja:
Panen kirja
Kui soovid, võid kaasa võtta koju seisma jäänud lastele ja noortele mõeldud mänge, raamatuid või muid vaba aja sisustamise vahendeid – need kogutakse kokku ja toimetatakse valla noortekeskustesse.
Lisateave
Küsimuste korral: brit@milos.ee
Vaata ka Facebookist

Seiklushundi orienteerumispäevak
2025-09-17 15:00 - 19:30 | Kambja spordihoone, Võru mnt 4a, Kambja alevik, Kambja vald, Tartumaa, 62034
Sügisesed Seiklushundi orienteerumispäevakud – 10 nädalat järjest mõnusat liikumisüritust!
Mis on päevak?
Mõnus regulaarne liikumisüritus, kus saad startida endale sobival kellaajal!
4 erineva pikkuse ja raskusastmega rada. Mudilastele oma rada. Võimalik on läbida punkte nii etteantud kui ka vabalt valitud järjekorras.
Liikuda võib üksi või koos sõbra/sõpradega.
Vali ise, kas kõnnid või jooksed. Pinget pole, lihtsalt tule ja naudi!
Start on avatud kell 15–19, finiš suletakse 19.30.
Pole varem orienteerumiskaarti käes hoidnud?
Ole mureta! Tule kohale ja õpetame kõik põhitõed selgeks.
Loen täpsemalt

41. Poldrijooks
2025-09-20 11:00 - 17:00 | Ülenurme staadion, Tartu mnt 5, Ülenurme, Tartumaa, 61714
Kava:

11.00 – lastejooksud
12.30 – kepikõnd ja jalutajad
13.00 – 41. Poldrijooks 10 km

Algus: Ülenurme staadionil
Registreerimine: regama.ee/poldrijooks
Registreerimine alates U8 vanuserühmast. Tillujooksu osalejad saavad oma rinnanumbri (nr 1) kohapealt registratuurist.
Rada
Trass kulgeb Ülenurme alevikus ja Aardlapalu poldril mööda maalilist Porijõe äärt. Rada vaheldub maastiku, kruusatee ja asfalteeritud kergliiklustee vahel, kogupikkusega ca 10 km.
Lastejooksud toimuvad staadionil ja Silmapiiri tänava pargis. Võistluskeskus asub Ülenurme staadionil.
Osalejad
Oodatud on kõik jooksu- ja liikumishuvilised, kes on piisavalt treenitud distantsi läbimiseks. Osalemine toimub omal riisikol.
Võistlusklassid

Neiud (2007 ja hiljem sündinud)
Noormehed (2007 ja hiljem sündinud)
Naised (2006–1991)
Mehed (2006–1986)
Naisveteranid 35+ (1990–1976)
Meesveteranid 40+ (1985–1971)
Naisveteranid 50+ (1975 ja varem)
Meesveteranid 55+ (1970 ja varem)

Lastejooksud

Tillujooks 1–5-aastased – staadioniring
P, T U8 – 800 m staadion ja Silmapiiri park
P, T U10 – 800 m staadion ja Silmapiiri park
P, T U12 – 800 m staadion ja Silmapiiri park

Registreerimine ja osavõtutasu

Eelregistreerimine kuni 19.09.2025 – regama.ee/poldrijooks
Stardinumbrite väljastamine võistluspäeval kell 10.30–12.30
Eelregistreerimine tasuta
Kohapeal registreerimine kuni 12.30 – 10 €, tasumine sularahas
Lastejooksude (U8–U12) eelregistreerimine veebis, numbrite väljastamine 10.00–10.50
Lastejooksude kohapealne registreerimine lisatasu eest (5 €) kell 10.00–10.50
Tillujooksule eelregistreerimist ei toimu

Autasustamine
Autasustamine toimub pärast jooksu. Iga vanuseklassi kolme parimat meest ja naist autasustatakse. Eriauhinnad üldarvestuse parimale mehele ja naisele. Jagatakse ka üllatusauhindu.

Pianist Mihhail Gerts
2025-09-22 15:00 - 15:45 | Ülenurme muusikakool, Tartu mnt 5, Ülenurme alevik, Kambja vald, Tartumaa, 61714
Kontserdil tuleb ettekandele Eduard Tubina looming ning esitletakse uut raamatut „Eduard Tubina kujunemisaastad“.
Eduard Tubin oli 20. sajandi väljapaistvamaid heliloojaid. Sel kontserdil kõlavad kõrvuti tema miniatuursed klaveriprelüüdid ning kirjavahetus, millest kokku vormub muusikaline päevik.
Sissepääs tasuta.

Külas kirjanik Ketlin Priilinn
2025-09-22 17:30 - 18:30 | Tõrvandi raamatukogu, Ringtee 1, Tõrvandi alevik, Kambja vald, Tartumaa, 61715
Raamatukogus kohtub huvilistega kirjanik Ketlin Priilinn.
Kirjaniku sulest on ilmunud raamatuid nii lastele, noortele kui täiskasvanud lugejatele ning ta on tõlkinud neli teost inglise keelest eesti keelde.

Unenäopüüdja töötuba
2025-10-01 17:30 - 19:30 | Reola kultuurimaja, Valge tee 1, Uhti küla, Kambja vald, Tartumaa, 61712
Loov õhtu looduslike materjalidega
Tule veeda üks mõnus ja loov sügisõhtu, kus aeg peatub ning käed loovad midagi tõeliselt isikupärast ja kaunist.
Punumistöötoas valmistame klassikalises tehnikas võrkpunutisega unenäopüüdjaid, kasutades naturaalseid nööre ning valikut erinevatest dekoratiivsetest lisanditest – sulgedest helmesteni.
Töötuba juhendab Merike Uuetoa (Unelm ja Postimaja Salong).
Meie poolt:

kõik vajalikud materjalid ja kaunistused
juhendaja tugi ja tehnilised nipid
inspiratsiooniks valik näidistöid
mõnus õhtupoolik ja aeg iseendale, et midagi uut ja põnevat õppida

Valminud unenäopüüdja saab iga osaleja endaga kohe koju kaasa.
Osalemine ei eelda eelnevat kogemust – töötuba sobib kõigile, kes soovivad oma kätega midagi päriselt valmis teha ja meeldivalt oma vaba aega sisustada Kambja vallas.
Osalustasu 22 €. Kohtade arv on piiratud – registreeru varakult.
Teave ja registreerumine: aive.vahejoe@kambja.ee

Mihklilaat valla kogukonnale
2025-10-02 16:30 - 17:45 | Kambja lasteaed Mesimumm, Kesk 4, Kambja, Tartumaa, 62034, Eesti
Tule ja naudi sügislaada melu!
Päevakavas:

aiasaaduste konkurss
kauplemine toidu ja joogiga
lapselt lapsele riide ringlus
fotonurk, mängunurk, tantsuala ja võlupesa
üllatus – koduloomad.

Kui soovid kaubelda, anna oma osalemissoovist teada telefonil +372 5855 7708.

Meepäev
2025-10-04 11:00 - 17:00 | Kaspri talu, Kaspri, Vana-Kuuste, Kambja vald, Tartumaa, 62033
Meepäevale on oodatud head toitu, kuid eelkõige mett armastavad inimesed. Meepäeval ootab Sind ees palju põnevat. Võtame ette retke mesilasse, kus tutvume mesilaste elu ja tarudega. Lisaks saame näha ja ka maitsta, mida põnevat saab meest.
Kaspri talu on tunnustatud Tartumaa Toit, milles toodetav mesi on iidne ravim juba aastatuhandeid.
Meepäeval tutvume mesilaste eluga, külastame mõnda mesitaru ja vaatame kuidas mesilased lähevad talvituma. Kaspri talu peremees Ormi Neevits räägib ja näitab, milline näeb välja kaasaegne mesila, lisaks tutvume erinevate põnevate meetoodetega. Lõpetuseks valmistame ühiselt maitsva meekoogi ja naudime seda koos.
Töötuba sobib kõikidele vanusegruppidele, kel pole mee vastu allergiat.
Töötuba kestab u 3 tundi.
Kindlusta oma koht töötoas, registreeru eelnevalt!
Registreerun

Lõkkesupi õpituba
2025-10-05 11:00 - 14:00 | Sofi talu, Vanakase, Tatra küla, Kambja vald, 62029, Estonia
Ootame teid Sofi peosaalis, et üheskoos keeta ehtsat lõkkesuppi ja nautida mõnusat koosolemist.
Oma kätega valminud supp maitseb kõige paremini!
Sobib suurepäraselt peredele
Õpime, keedame ja maitseme
Mõnus õhkkond ja hubane olemine
Kohtade arv on piiratud – haara oma pere ja registreeri end
Registreerun

Mängulise jooga tutvumistund
2025-10-06 13:00 | Kuuste koolimaja, Kooli tee 2, Vana-Kuuste, Kambja vald, Tartumaa, Eesti
MTÜ Õnnemaa Kuuste pere- ja noortekeskus kutsub mängulise jooga tutvumistundi 1.–2. klassidele
Kavas:

metsamäng
pildimäng
joogamäng
krokodillimäng

Tutvumistundi viib läbi joogaõpetaja Margit Peegel.
Kõik huvilised on oodatud.
Osalejatele tasuta.
Lisateave:
e-post merilin@onnemaa.ee
tel +372 5192 5728
Huviringi tegevust rahastatakse riiklikust huvihariduse rahastusest.

Karaokeõhtu noorteka moodi
2025-10-08 18:30 - 19:30 | Tõrvandi pere- ja noortekeskus, Ringtee 1a, Tõrvandi alevik, Kambja vald, Tartumaa
Tõrvandi pere- ja noortekeskus kutsub kolmapäeva õhtuti karaokeõhtule.
Esimene kohtumine toimub 8. oktoobril kell 18.30–19.30.
Võta sõber kaasa ja saa osa toredast õhtust!
Eriti oodatud on noored alates 12. eluaastast.
Noortekeskus on avatud kell 15–20.
Lisateave:
e-post merilin@onnemaa.ee
tel +372 5192 5728

Mängufilm „Uus raha“
2025-10-08 19:00 - 20:30 | Kambja kultuurikeskus, Kesk 12, Kambja, Kambja vald, Tartumaa, 62034
(Eesti, 2025)
„Ükssarviku” ja „Vaba raha” režissööri Rain Rannu viies mängufilm „Uus raha” võtab huumoripihtide vahele rahapsühholoogia ja rikas olemise – film jõuab kinokavadesse üle Eesti 7. oktoobril.
IT-spetsialist Taavi (Märt Pius) ja tema õpetajast abikaasa Liisa (Steffi Pähn) on ootamatult vastamisi küsimusega: mida teha, kui ühel hommikul on pangakontol absurdselt suur rahasumma – ei vähem ega rohkem kui 50 miljonit eurot.
Filmi produtsendi Tõnu Hiielaidi sõnul on „Uus raha” muhe komöödia sellest, kuidas raha võib inimesi ja suhteid muuta – või siis näitab ta üsna täpselt, milline sa juba olid. Hiielaidi sõnul on „Uus raha” lõbus ja äratundmisrõõmu pakkuv vaatamine laiale publikule, mis ei vaja nautimiseks eelmise filmiga kursis olemist.
Filmis löövad kaasa teiste seas Elina Masing (artistina tuntud kui Valge Tüdruk), Edgar Vunš (Mr. Maze filmist „Pikad paberid”), Ivo Uukkivi, Henrik Kalmet, Rasmus Kaljujärv, Hanna Martinson, Jim Ashilevi, Mikk ja Mari Jürjens ning paljud teised.
Filmi operaator on Ants Tammik, kunstnikud Tõnu Hiielaid ja Urmet Piiling, helirežissöör Markus Andreas, monteerijad Rain Rannu ja Moonika Raidam, heliloojad Janek Murd, DEW8 ning Bert On Beats ja produtsendid Tõnu Hiielaid ja Rain Rannu.
Filmi tootja ja levitaja on Tallifornia, kelle varasemateks mängufilmideks on „Pikad paberid”, „Mind on kaks” „Tulnukas 2” ja „Vaba raha”. Tallifornia filmifondi kaasabil on valminud „Fränk” ning „Nähtamatu võitlus”.
Pääsmed
Kinopileti hind on 6 € ja sooduspilet on 5 € (õpilased, pensionärid, muud soodustusega isikud).

Tragikomöödia „Maitse Inglid“
2025-10-10 19:00 | Reola kultuurimaja, Valge tee 1, Uhti küla, Kambja vald, Tartumaa, 61712
Alle-Saija Teatritalu etendus
Lavastus põhineb A.Kivirähki näidendil “Väikesed saladused”. Anna, kes on pärast kooliaega läinud Euroopasse maailma avastama, pöördub tagasi kodulinna Pärnusse. Anna on olnud väikest viisi mässaja, võtnud Euroopas omaks sotsialistlikud vaated ning ülistab vabadust. Ta ihkab maailma parandada. Ometi on miski toonud ta tagasi sellesse väikesesse unisesse 20. sajandi alguse Eesti linna. Siin kohtub ta oma kunagiste kooliaegsete sõbrannadega, kelle juurde jääb Pärnus peatuma. Pärast rõõmsat taaskohtumist tulevad päevakorda mälestused, sarnasused ja erinevused. Vabameelne Anna ei suuda mõista oma sõbratare, keda peab logelevateks väikekodanlasteks. Kuid õige pea selgub, et kõik pole sugugi nii, nagu paistab. Välja tulevad rääkimata lood ja saladused. Anna avastab, et maailma saab parandada ja harilikke probleeme saab lahendada ka üsna ebaharilike võtetega. Eestimaiste võtetega.
Autor: Andrus Kivirähk
Lavastaja: Tamur Tohver
Heli-ja valgus: Hanno Teppo
Muusika: Annika Rahnu
Kunstnik: Ingrid Ulst
Osades: Ederi Ojasoo (Anna), Diana Tuul (Elli), Merike Torm (Roosi), Ingrid Ulst (Maali).
Etendus on kahes vaatuses.
Piletid
Eelmüügist tavapilet 12 €, sooduspilet (pensionärid, õpilased) 10 €; kohapealt ostes tavapilet 15 €, sooduspilet 12 €.
Osta pilet

Tantsuõhtu ansambliga Nukker Kukeke
2025-10-11 19:30 - 2025-10-12 00:00 | Reola kultuurimaja, Valge tee 1, Uhti küla, Kambja vald, Tartumaa, 61712
Eestimaa kõige kirevam ansambel Nukker Kukeke avab sügisese peohooaja Kambja vallas!
Sama värvikirev kui on meie Eestimaa sügis, on nende esitamisele tulev repertuaar.
Tule ela kaasa, laula kaasa ja mis kõige tähtsam muidugi tantsi kaasa!
Pääsmed
Eelmüügis 10 €
Kohapeal 15 €
Osta pilet

Noortelaager FOX-2/2025
2025-10-18 - 2025-10-26 | Kambja vald, Tartumaa
Droonid, lõkkeõhtud, telklaager, üllatuskülalised ja palju muid ägedaid tegevusi.

I laager: 18.–19. oktoober
II laager: 20.–21. oktoober
III laager: 22.–23. oktoober
IV laager: 24.–25. oktoober

Vanusele: 13–17-aastased.
Asukoht: Tartumaa, Elva vald.
Osalemine on tasuta!
Registreeri: elvamalevkond.ee/FOX-2
Küsimused ja lisainfo: Dagmary Kuslap, tel 526 5582
Korraldaja: MTÜ A-Kompanii
Laagreid toetab: Kaitseministeerium

Koolivaheaeg Õnnemaal
2025-10-20 - 2025-10-27 | Kambja vald, Tartumaa

„Sügisesed sillad“
2025-10-21 12:00 - 15:00 | Tõrvandi pere- ja noortekeskus, Ringtee 1a, Tõrvandi alevik, Kambja vald, Tartumaa
Toome kokku Tõrvandi ja Ülenurme piirkonna noored ning Tabivere noortekeskuse külalised.
Ürituse eesmärk on luua Tartumaa noorte vahel sõbralikke sidemeid, jagada kogemusi ning tutvustada erinevaid noorsootöö võimalusi. Päeva jooksul pakutakse osalejatele mitmekesist tegevust, lõbusat suhtlemist ja maitsvat toitu.
Üritus on suunatud 9–12-aastastele noortele ning osalemine on tasuta.
Registreerimine toimub lingil kuni 20. oktoobrini kell 16 või kuni kohtade täitumiseni.
Registreerun
Lisateave: kerstі@onnemaa.ee, tel +372 5331 5342
